Tazza tad-Dinja tal-Futbol 2006

It-Tazza tad-Dinja tal-Futbol 2006 kienet it-tmintax-il edizzjoni tat-Tazza tad-Dinja tal-Futbol, li hu avveniment mondjali tal-futbol li jsir kull erba' snin. Dan sar bejn id-9 ta' Ġunju u d-9 ta' Lulju 2006 ġewwa l-Ġermanja, li kisbet id-dritt li tospita dan it-turnew f'Lulju tas-sena 2000. Kien hemm 198 tim nazzjonali li ħadu sehem fil-fażi ta' kwalifikazzjoni mis-sitt konfederazzjonijiet, fażi li bdiet f'Settembru tal-2003. Wieħed u tletin tim ikkwalifikaw għall-fażi finali, flimkien mal-pajjiż ospitu tal-Ġermanja.

Dan it-turnew ġie mirbuħ mill-Italja wara li fil-finali għelbu lil Franza 5–3 wara l-għoti tal-penalties, wara li l-partita sal-ħin supplementari baqgħet fissa 1–1. B'hekk l-Italja kisbet ir-raba' titlu mondjali. Fil-partita ta' spareġġ għat-tielet u r-raba' post, il-Ġermanja rebħet lill-Portugall bl-iskor ta' 3–1 biex kisbet it-tielet post.

It-Tazza tad-Dinja 2006 tibqa' fost l-iktar avvenimenti qatt segwiti fuq it-televiżjoni hekk kif laħqet kwota ta' 26.29 biljun spettatur (mhux uniku), matul il-kampjonat kollu. Il-finali attirat udjenza rekord ta' 715.1 miljun persuna. Bħala r-rebbieħ, l-Italja rrapreżentat lid-Dinja fit-Tazza tal-Konfederazzjonijiet 2009.

 L-għażla tal-ospitu 

250px|thumb|right|Il-Bieb ta' Brandeburg f'Berlin, kapitali tal-Ġermanja u sede tal-finali tat-turnew

L-idea tat-tieni Tazza tad-Dinja fil-Ġermanja ħarġet waqt il-kumitat ġenerali tad-Deutscher Fußball-Bund, f'Novembru tal-1992. Il-president ta' din l-assoċjazzjoni Egidius Braun, u d-direttur tal-istampa Wolfgang Niersbach kienu l-promoturi ewlenin ta' din l-idea, li attirat is-sosten kemm min-nazzjon sħiħ kif ukoll mill-assoċjazzjonijiet ġiriena. Lejn tmiem l-1996, wieħed mill-ikoni tal-isports fil-Ġermanja, Franz Beckenbauer, issieħeb mat-tim u mill-1998 mexxa l-kumitat għall-kandidatura.

Il-Ġermanja ppreżentat uffiċjalment l-offerta tagħha flimkien mal-Brażil, l-Ingilterra, il-Marokk u l-Afrika t'Isfel. L-approċċ ta' rotazzjoni kontinentali wassal biex l-Afrika t'Isfel tidher bħala l-favorita għat-Tazza tad-Dinja. Bl-istess approċċ, il-Ġappun u l-Korea t'Isfel ġew preċedentament eletti biex jorganizzaw l-edizzjoni tal-2002 għall-ewwel darba fuq art Ażjatika.

L-għażla tal-ospitu għall-edizzjoni tal-2006 saret fis-7 ta' Lulju 2000 ġewwa Żurigu, fl-Iżvizzera. Il-Brażil irtiraw mill-kandidatura tliet ijiem qabel u uffiċjalment taw is-sapport tagħhom lill-Afrika t'Isfel, fejn dan tal-aħħar irċieva wkoll is-sosten tal-president tal-FIFA Sepp Blatter.  Mumenti qabel it-tfigħ tal-vot, Blatter stqarr "Ejjew nagħmlu l-istorja! Inġibu id-Dinja Lejn l-Afrika". Fl-ewwel rawnd il-Marokk irċieva 3 voti, l-Ingilterra 5, l-Afrika t'Isfel 6 u l-Ġermanja 10, b'ta' l-ewwel jiġi eliminat. Fir-rawnd suċċessiv l-offerta tal-Ingilterra ġiet imwaqqa' wara li rċiviet 2 voti, waqt li ż-żewġ kontendenti l-oħra ppareġġaw bi 11-il vot. Fl-aħħar sett ta' votazzjoni, ħafna pprevedew li kien se jkun hemm parità ta' 12-il vot, li kellha tħalli d-deċiżjoni f'idejn Blatter, li preżumibbilment kien jagħżel l-offerta Sud-Afrikana. Madanakollu, il-votazzjoni ntemmet bi 12-il vot f'favur il-Ġermanja, 11 f'favur l-Afrika t'Isfel u astensjoni waħda li waslet mir-rappreżentat ta' New Zealand, Charles Dempsey.

 Riżultati tal-votazzjoniPajjiżL-1 RawndIt-2 RawndIt-3 Rawnd  Ġermanja  10  11  12  Afrika t'Isfel  6  11 10  Ingilterra  5  2  —  Marokk  3  —  —

L-għażla tal-Ġermanja bħala s-sede tal-kompetizzjoni, minflok l-Afrika t'Isfel (li eventwalment ingħatat l-organizzazzjoni tat-Tazza tad-Dinja 2010), kienet dipendenti fuq diversi fatturi. Waħda minnhom kienet, il-kunflitt fuq in-numru ta' postijiet għall-Asja fit-Tazza tad-Dinja 2002, bi Blatter ikompli jsaħħaħ l-idea li jinżammu l-erba' postijiet waqt li l-president tal-UEFA ippropona logħba eliminatorja bejn it-tim klassifikat fil-ħames post fiż-Żona Ażjatika u tim nazzjonali ieħor mill-UEFA, proposta li finalment ġiet aċċettata. Matul il-votazzjoni, l-erba' rappreżentati Ażjatiċi unanimament sostnew l-kandidatura Ewropea għad-detriment tal-pożizzjoni li ttieħdet minn Blatter. Aktar minn hekk, Dempsey, li kien ivvotta lill-Ingilterra, kien rappurtat li ġiet persważ mid-delegati Ażjatiċi biex jastjeni.

Il-kontroversja fuq id-deċiżjoni li kien ħa Dempsey kibret aktar meta xi għajdut infiltra li hu kien irċieva rikatti mill-Ġermaniżi. Is-sitwazzjoni ġiet finalment kjarifikata: is-sors tal-għajdut milli jidher kienet ittra mingħand ir-rivista satirika Ġermaniża Titanic li ntbagħtet lil diversi delegati (fosthom 'l Dempsey) fejn offrewlhom arloġġ tal-kuku u perżut jekk jivvutaw lill-Ġermanja.

 Kwalifikazzjoni 


198 tim daħlu fil-fażi ta' kwalifikazzjoni għat-Tazza tad-Dinja 2006. Il-Ġermanja ngħatat post garantit bħala l-ospitu tal-kompetizzjoni, filwaqt li l-31 post li kien għad baqa' kienu maqsuma bejn il-konfederazzjonijiet kontinentali. Din kienet l-ewwel darba li r-rebbieħ tal-edizzjoni preċedenti ma ngħatax id-dritt ta' kwalifikazzjoni awtomatika. Tlettax-il post kienu affiljati għat-timijiet tal-UEFA (Ewropa), ħamsa għat-timijiet tal-CAF (Afrika), erbgħa għat-timijiet tal-CONMEBOL (Amerika t'Isfel), erbgħa għat-timijiet tal-AFC (Asja), u tlieta għat-timijiet tal-CONCACAF (Amerika ta' Fuq, Ċentrali, u l-Karibew). Il-żewġ postijiet li kien għad baqa' kienu deċiżi minn partita ta' spareġġ bejn tim miż-Żona Ażjatika u dik tal-CONCACAF u oħra bejn il-Konfederazzjoni Sud-Amerikana u dik tal-OFC (Oċeanja).

Din l-edizzjoni rat tmien timijiet nazzjonali li rnexxielhom jikkwalifikaw għall-ewwel darba għall-fażi finali. Dawn kienu l-Angola, il-Gana, il-Kosta tal-Avorju, ir-Repubblika Ċeka, it-Togo, it-Trinidad u Tobago, l-Ukrajna u s-Serbja u Montenegro. Ir-Repubblika Ċeka u l-Ukrajna kienu qed jagħmlu l-ewwel preżenza tagħhom bħala pajjiżi indipendenti, imma qabel kienu ġew rappreżentati miċ-Ċekoslovakkja u l-Unjoni Sovjetika rispettivament; is-Serbja u Montenegro kkompetew bħala r-Repubblika Federali tal-Jugożlavja lura fl-1998, kif ukoll għamlu parti mit-tim Jugożlav tal-1930 u l-1990. Għall-ewwel darba mit-1982, is-sitt konfederazzjonijiet ġew rappreżentati fil-fażi finali.

 Organizzazzjoni 

275px|thumb|right|Il-ballun uffiċjali tal-kompetizzjoni fuq skala kbira quddiem il-Palazz tar-Reichstag

L-organizzazzjoni tat-turnew kien f'idejn kumitat (Organisationskomitee, imqassar bħala OK) immexxi minn Franz Beckenbauer. Horst Schmidt, l-ewwel viċi-president, kellu f'idejh l-organizzazzjoni tal-impjanti u l-istadji, is-sigurta, il-finanzi, it-trasport u l-amministrazzjoni. Wolfgang Niersbach, it-tieni viċi-president, serva bħala l-kap tal-istampa u nkarigat għall-pubbliċità, l-informazzjoni u t-teknoloġija. Theo Zwanziger mexxa l-ħwejjeġ legali u r-riżorsi umani, waqt li l-affarijiet li kienu jikkonċertnaw l-arti u l-kultura, it-turiżmu u l-akkomodazzjoni kienu f'idejn Fedor Radmann.

Dan il-kumitat organizzattiv kien magħmul minn 14-il membru u kumitat ta' superviżjoni ta' 10 persuni. Mal-grupp ingħaqdu ambaxxaturi sportivi Ġermaniżi: Jürgen Klinsmann, Oliver Bierhoff, Karl-Heinz Rummenigge u Rudi Völler. Sussegwentament, 15-il ambaxxatur irrappreżentaw l-ibliet ospiti differenti.

 Impjanti 

Tnax-il belt minn 20 kandidat ġew magħżula bħala s-sede tal-partiti tat-Tazza tad-Dinja, fejn bliet bħal Bremen, Düsseldorf, Mönchengladbach, Bochum u Duisburg ma kienux fost il-lista finali. Fil-bliet magħżula, l-istadji bdew bil-preparamenti neċessarji. Waqt li uħud minnhom sarilhom manutenzjoni żgħira, oħrajn ġew kompletament restawrati u oħrajn speċifikament mibnija.

Kull fażi kellha bżonn ta' investiment li varja bejn it-48 u l-280 miljun ewro. Aktar minn hekk, intefqu 1,380 miljun ewro iktar fuq il-bini ta' stadji ġodda. Din l-ispiża qabżet dik li ntefqet matul it-turnew tal-1974, liema edizzjoni rat jintefqu 242 miljun Mark Ġermaniż (madwar 121 miljun ewro) għat-titjieb ta' kull faċilità sportiva.

Matul it-turnew, ħafna mill-grawnds ġew msemmijin b'ismijiet differenti, hekk kif il-FIFA tipprojbixxi l-isponsorizzazzjoni ta' stadji sakemm l-isponsors tal-istadju jkunu wkoll sponsors uffiċjali tal-FIFA. Dawn l-ismijiet il-ġodda jidhru bejn il-parentesi fit-tabella segwenti. 

200px200px200pxOlympiastadion
(Olympiastadion)
Lokalità: Berlin
Kapaċità: 74,176
Klabb: Hertha BSCSignal Iduna Park
(FIFA World Cup Stadium, Dortmund)
Lokalità: Dortmund
Kapaċità: 67,000
Klabb: Borussia DortmundAllianz Arena
(FIFA World Cup Stadium, Munich)
Lokalità: Munich
Kapaċità: 66,016
Klabbs: Bayern München, TSV 1860 München200px200px200pxGottlieb-Daimler-Stadion
(FIFA World Cup Stadium, Stuttgart)
Lokalità: Stuttgart
Kapaċità: 54,267
Klabb: VfB StuttgartVeltins-Arena
(FIFA World Cup Stadium, Gelsenkirchen)
Lokalità: Gelsenkirchen
Kapaċità: 53,804
Klabb: FC Schalke 04AOL Arena
(FIFA World Cup Stadium, Hamburg)
Lokalità: Amburgu
Kapaċità: 51,055
Klabb: Hamburger SV200px200pxCommerzbank-Arena
(FIFA World Cup Stadium, Frankfurt)
Lokalità: Frankfurt
Kapaċità: 48,132
Klabb: Eintracht FrankfurtRheinEnergieStadion
(FIFA World Cup Stadium, Cologne)
Lokalità: Kolonja
Kapaċità: 46,134
Klabb: 1. FC KölnAWD-Arena
(FIFA World Cup Stadium, Hanover)
Lokalità: Hanover
Kapaċità: 44,652
Klabb: Hannover 96200px200pxZentralstadion
(Zentralstadion)
Lokalità: Leipzig
Kapaċità: 44,199
Klabb: FC Sachsen LeipzigFritz-Walter-Stadion
(Fritz-Walter-Stadion)
Lokalità: Kaiserslautern
Kapaċità: 43,450
Klabb: 1. FC KaiserslauternEasyCredit-Stadion
(Frankenstadion)
Lokalità: Nuremberga
Kapaċità: 41,926
Klabb: 1. FC Nuremberg


300px| 

 Referis 

Il-FIFA eleġġiet 23 referi professjonali minn total ta' 44. Minn dawn, il-Gwatemalan Carlos Batres, il-Grieg Kyros Vassaras u l-Ispanjol Manuel Mejuto Gonzalez irtiraw minħabba raġunijiet ta' saħħa, u posthom ħaduhom it-Taljan Roberto Rosetti, l-Ispanjol Luis Medina Cantalejo u l-Messikan Marco Antonio Rodriguez. Min-naħa l-oħra, ir-referi Taljan Massimo de Santis ġie sospiż mill-FIFA wara irregolaritajiet li ġraw fl-istaġun 2005–06 tal-kampjonat Taljan, fl-iskandlu famuż tal-Calciopoli. Ir-referi Ġamajkan Peter Prendergast ġie mweġġa' ftit jiem qabel il-bidu tal-kompetizzjoni. L-ebda minn dawn ir-referis ma ġew sostitwiti, biex b'hekk il-lista baqgħet ta' 21 uffiċjal.


  Horacio Elizondo
  Mark Shield
  Frank de Bleeckere
  Coffi Codjia
  Carlos Simon
  Essam Abd El Fatah
  Eric Poulat  Toru Kamikawa
  Markus Merk
  Graham Poll
  Roberto Rosetti
  Óscar Julián Ruiz
  Armando Archundia
  Marco Antonio Rodríguez  Carlos Amarilla
  Valentin Ivanov
  Shamsul Maidin
  Luboš Michel
  Luis Medina Cantalejo
  Jorge Luis Larrionda
  Massimo Busacca

 Timijiet 

 Gruppi 

 Tlugħ tal-poloz 

L-aqwa tmien timijiet nazzjonali tat-Tazza tad-Dinja 2006 ġew magħżula mill-FIFA fuq diversi kriterji, fosthom skont il-pożizzjoni fil-klassifika mondjali tal-FIFA, u ġew imħabbra fis-6 ta' Diċembru 2005. Dawn it-timijiet kienu jifformaw Urna A. Urna B kellha timijiet li ma kinux ikkwalifikaw f'ras is-serje tal-Amerika t'Isfel, l-Afrika u l-Oċeanja, waqt li Urna Ċ kellha tmienja mid-disa' skwadri Ewropej li kien għad baqa', barra s-Serbja u Montenegro. Urna D kellha timijiet tal-CONCACAF u dawk Ażjatiċi. L-Urna Speċjali kellha lis-Serbja u Montenegro. Dan sar biex b'hekk ikun evitat li grupp ikollu tliet timijiet Ewropej. F'din l-urna, is-Serbja u Montenegro kienet ittellgħet l-ewwel, u wara kien imiss it-timijiet tal-grupp tagħha (l-Arġentina, l-Olanda u l-Kosta tal-Avorju). It-tmien timijiet f'ras is-serje ttellgħu bħala l-ewwel timijiet għall-gruppi rispettivi.

Urna AUrna BUrna ĊUrna DUrna Speċjali 




























Fid-9 ta' Diċembru 2005, sar it-tlugħ tal-poloz. Wara l-poloz, diversi esperti tal-futbol stqarrew li Grupp Ċ kien jidher li kien se jkun il-grupp tal-mewt. Minkejja din l-idea qabel il-bidu tat-turnew, dan il-grupp ma laħaqx l-aspettattiva li nħolqot fuqu, hekk kif l-Arġentina u l-Olanda kkwalifikaw b'logħba waħda x'tintlagħab, wara li t-tnejn li huma rebħu lill-Kosta tal-Avorju u s-Serbja u Montenegro.

 Sistema tal-gruppi 

L-ewwel rawnd, jew il-fażi tal-gruppi, rat lit-tnejn u tletin tim diviż fi tmien gruppi ta' erba' timijiet kull wieħed. Kull grupp kien ibbażat fuq sistema ta' kollha kontra kulħadd a basi ta' sitt partiti, fejn kull tim jilgħab partita waħda kontra kull tim li jinsab miegħu fil-grupp. Is-sistema ta' punti wżata hi dik tradizzjonali: tliet punti għal rebħa, punt għal pari u xejn għal telfa. L-ewwel żewġ timijiet fil-grupp iggwadanjaw post fil-fażi ta' L-Aħħar Sittax.

 Kriterji ta' klassifikazzjoni 

Jekk it-timijiet kienu l-istess fil-punti, dawn kienu jiġu kklasifikati skont il-kriterji segwenti kif inhuma:

Fil-verżjoni oriġinali tar-regoli għat-turnew finali, il-kriterji ta' spareġġ kienu f'ordni differenti, fejn ir-riżultati kontra t-timijiet fil-kwistjoni kienu jippreċedu fuq id-differenza totali tal-gowls. Ir-regoli ġew mibdula għal verżjoni t'hawn fuq, imma verżjonijiet aktar antiki kienu għadhom disponibbli fuq is-siti tal-FIFA u l-UEFA, fejn ħolqu xi ftit tal-konfużjoni fost dawk li kienu qed jippruvaw jidentifikaw il-kriterji t-tajba.

Il-fażi finali tal-kompetizzjoni rat biss żewġ pari ta' timijiet li spiċċaw livell fil-punti: l-Arġentina u l-Olanda b'7 punti fi Grupp Ċ; u t-Tuneżija u l-Għarabja Sawdita b'punt fi Grupp H. Iż-żewġ każijiet ġew solvuti bid-differenza totali tal-gowls. Fiż-żewġ każi wkoll, it-timijiet ippareġġaw fil-partita kontra xulxin, u b'hekk l-ordni tal-kriterji ta' klassifikazzjoni m'għamlet l-ebda differenza.

 Fażi finali 
Il-fażi finali tat-Tazza tad-Dinja 2006 bdiet fid-9 ta' Ġunju. It-32 tim ġew maqsuma fi tmien gruppi ta' erba' timijiet 'il wieħed, fejn kull tim lagħab kontra t-tliet timijiet l-oħra tal-grupp, biex jiġu determinati ż-żewġ timijiet li kienu se jikkwalifikaw għall-fażi ta' L-Aħħar Sittax, li bdiet fl-24 ta' Ġunju. Il-kampjonat kellu total ta' 64 logħba.

 Ospitu 

Minkejja li l-Ġermanja naqset li tirbaħ dan it-titlu mondjali, dan it-turnew kien ikkunsidrat bħala suċċess kbir għall-Ġermanja. L-istadji u s-sistema ta' trasport kienu ta' kwalità, u l-poplu Ġermaniż kien imfaħħar minħabba l-ospitalità u l-entużjażmu li wera. Il-Ġermanja esperjenzat żieda ta' spirtu patrijottiku hekk kif kien hemm numru kbir ta' bnadar Ġermaniżi mxejra, fejn tradizzjonalment, wara t-Tieni Gwerra Dinjija, it-tixjir ta' bnadar Ġermaniżi ma tantx kien jintgħoġob mis-soċjetà Ġermaniża, anke meta t-tim Ġermaniż kien jilgħab.

 Dominju tat-timijiet tradizzjonali 

Minkejja s-suċċess bikri min-naħa tal-Awstralja, l-Ekwador u l-Gana, il-kampjonat immarka r-ritorn tad-dominju tal-qawwiet tradizzjonali tal-futbol. Erba' snin wara l-kampjonat tal-2002, fejn timijiet mill-Amerika ta' Fuq (l-Istati Uniti), l-Afrika (is-Senegal), u l-Asja (il-Korea t'Isfel) kienu waslu sal-fażijiet eliminatorji, u t-Turkija spiċċat fit-tielet post, din id-darba t-tmien l-aqwa timijiet klassifikati għamlu progress għall-fażi eliminatorja, u l-ebda tim mill-kwarti tal-finali ma kien barra mill-Ewropa jew l-Amerika t'Isfel. Sitta mit-tmien timijiet kwalifikati rebħu xi darba dan it-titlu mondjali, bl-Ukranja u l-finalista tellief tal-Kampjonati Ewropej 2004, il-Portugall, ikunu biss l-uniċi timijiet nazzjonali li mhumiex parti minn dan il-"grupp". L-Arġentina u l-Brażil kienu eliminati fil-kwarti tal-finali, fejn ħallew finali kollha Ewropea għar-raba' darba fl-istorja wara dik tal-1934, l-1966 u l-1982.

 Gowls 

Minkejja l-ħafna gowls li ġew skurjati fil-fażi tal-gruppi, fil-fażi eliminatorja n-numru ta' gowls naqsu. Eżempju prinċipali tan-nixfa tal-gowls huwa l-Portugall, li skorja fit-23 minuta tal-fażi ta' L-Aħħar Sittax, u ma reġax sab ix-xibka sat-88 minuta tal-partita kontra l-Ġermanja għat-tielet u r-raba' post. L-Italja, il-Ġermanja, l-Arġentina, il-Brażil u Franza kienu l-uniċi timijiet li skurjaw iktar minn gowl wieħed fil-fażi eliminatorja. Il-Ġermanja kienet l-unika eċċezzjoni hekk kif irnexxielha tispiċċa l-iktar tim li skorja gowls fil-kampjonat b'total ta' 14-il gowl.

Il-plejer Ġermaniż Miroslav Klose skorja 5 gowls biex b'hekk spiċċa rebbieħ taż-Żarbuna tad-Deheb, fejn dan in-numru ta' gowls hu l-inqas numru ta' gowls li qatt ġew skurjati minn rebbieħ ta' dan l-unur mill-edizzjoni tal-1962. L-ebda plejer skorja aktar minn tliet gowls. Mit-tim rebbieħ tal-Italja ħadd ma skorja aktar minn żewġ gowls, minkejja li għaxar plejers differenti skurjaw gaħt-tim, biex wettqu rekord għall-aktar plejers li skurjaw minn tim partikulari.

Għall-ewwel darba fit-Tazza tad-Dinja, l-ewwel u l-aħħar gowls tal-kampjonat ġew skurjati minn difensuri. Philipp Lahm tal-Ġermanja skorja l-ewwel gowl fil-kampjonat u anki fil-logħba li t-tim Ġermaniż lagħab kontra l-Kosta Rika wara 5 minuti. Fil-finali, Marco Materazzi, skorja l-aħħar gowl tal-kampjonat; fl-20 minuta kontra Franza.

 Numru kbir ta' ammonizzjonijiet 

Ikkomparat mal-edizzjonijiet preċedenti tat-Tazza tad-Dinja, dan il-kampjonat jibqa' mfakkar għan-numru kbir ta' karti sofor u ħomor li ġew murija, fejn għeleb ir-rekord li sar fit-Tazza tad-Dinja 1998. Il-plejers irċevew total ta' 345 karta safra u 28 karta ħamra, b'Valentin Ivanov juri 16-il karta safra u 4 karti ħomor fil-partita tal-aħħar sittax bejn il-Portugall u l-Olanda. Il-Portugall kellhom żewġ plejers sospiżi għall-partiti tal-kwarti tal-finali u tas-semifinali, rispettivament. Il-President tal-FIFA Sepp Blatter stqarr li għal kampjonati futuri jista' jsir xi tibdil ta' regoli biex b'hekk xi karti sofor akkumulati ma jħallux plejer jitlef il-finali, jekk it-tim ikompli fil-kompetizzjoni. Din l-edizzjoni rat ukoll avveniment kurjuż, fejn l-Ingliż Graham Poll bi żball ta tliet karti sofor lill-plejer Kroat Josip Šimunić fil-partita kontra l-Awstralja, qabel ma' dan tal-aħħar ġie suċċessivament imkeċċi.

In-numru kbir ta' karti sofor u ħomor qajmu diskussjoni fuq ir-referis. L-uffiċjali tal-FIFA u l-President Sepp Blatter irċevew kritika li allegatament għamlu regoli li huma wisq riġidi.

 Riżultati 

 Fażi tal-gruppi 
Fit-tabelli li jsegwu:
 L = total ta' logħob
 R = total ta' rebħiet
 P = total ta' pari
 T = total ta' telfiet
 GF = total ta' gowls favur
 GK = total ta' gowls kontra
 DG = differenza tal-gowls (GF−GK)
 Pti = total ta' punti

It-timijiet li spiċċaw fl-ewwel żewġ postijiet, ikkwalifikaw għar-rawnd ta' L-Aħħar Sittax.

 Grupp A 

TimLRPTGFGKDGPti 330282+69 320153+26310224−23300339−60

9 ta' Ġunju 20064 – 20 – 214 ta' Ġunju 20061 – 015 ta' Ġunju 20063 – 020 ta' Ġunju 20060 – 31 – 2

 Grupp B 

TimLRPTGFGKDGPti 321052+37 312032+1531022203301204−41

10 ta' Ġunju 20061 – 00 – 015 ta' Ġunju 20062 – 01 – 020 ta' Ġunju 20062 – 22 – 0

 Grupp Ċ 
200px|thumb|Il-penalty ta' Bonaventure Kalou fil-partita bejn il-Kosta tal-Avorju u s-Serbja u Montenegro

TimLRPTGFGKDGPti 321081+77 321031+27310256−133003210−80

10 ta' Ġunju 20062 – 111 ta' Ġunju 20060 – 116 ta' Ġunju 20066 – 02 – 121 ta' Ġunju 20060 – 03 – 2

 Grupp D 

TimLRPTGFGKDGPti 330051+49 311143+14302112−12301226−41

11 ta' Ġunju 20063 – 10 – 116 ta' Ġunju 20060 – 017 ta' Ġunju 20062 – 021 ta' Ġunju 20062 – 11 – 1

 Grupp E 

TimLRPTGFGKDGPti 321051+47 320143+16310234−13301226−41

12 ta' Ġunju 20060 – 32 – 017 ta' Ġunju 20060 – 21 – 122 ta' Ġunju 20060 – 22 – 1

 Grupp F 

TimLRPTGFGKDGPti 330071+69 31115504302123−12 301227−51

12 ta' Ġunju 20063 – 113 ta' Ġunju 20061 – 018 ta' Ġunju 20060 – 02 – 022 ta' Ġunju 20061 – 42 – 2

 Grupp Ġ 

TimLRPTGFGKDGPti 321040+47 312031+25311134−14300316−50

13 ta' Ġunju 20062 – 10 – 018 ta' Ġunju 20061 – 119 ta' Ġunju 20060 – 223 ta' Ġunju 20060 – 22 – 0

 Grupp H 

TimLRPTGFGKDGPti 330081+79 320154+16301236−31301227−51

14 ta' Ġunju 20064 – 02 – 219 ta' Ġunju 20060 – 43 – 123 ta' Ġunju 20060 – 11 – 0

 Fażi eliminatorja 

Il-fażi eliminatorja kienet rawnd ta' eliminazzjoni diretta, fejn it-tellief kien jiġi eliminat awtomatikament. Din involviet is-sittax-il tim li kkwalfika mill-fażi tal-gruppi. Kien hemm erba' rawnds, fejn f'kull waħda kienu jiġu eliminati nofs it-timijiet li kkompetew f'dik il-fażi. Ir-rawnds suċċessivi kienu: L-Aħħar sittax, il-Kwarti tal-finali, is-Semifinali u l-Finali. Kien hemm ukoll il-logħba għat-tielet u r-raba' post. Għal kull logħba f'din il-fażi, jekk il-logħba tispiċċa pari wara l-ħin normali, tletin minuta kienu jintlagħbu (maqsuma f'żewġ taqsimiet ta' ħmistax-il minuta 'l waħda); jekk il-partita tibqa' pari, ikun imiss l-għoti tal-penalties biex jiġi ddeterminat ir-rebbieħ tal-konfront. Riżultati wara l-ħin supplementari huma mmarkati bħala (ħs), u riżultati wara l-għoti tal-penalties huma mmarkati bħala (pen).

 L-Aħħar Sittax 

 Kwarti tal-finali 

 Semifinali 

 Finali għat-tielet post 

 Finali 

 Rebbieħ 

Rebbieħ tat-Tazza tad-Dinja 2006ItaljaIr-raba' titlu

 Unuri 

Rebbieħ taż-Żarbuna tad-DehebRebbieħ tal-Ballun tad-DehebPremju YashinL-Aqwa Plejer ŻagħżugħTrofew tal-Fair Play tal-FIFAL-Aktar Tim Divertenti Miroslav Klose Zinedine Zidane Gianluigi Buffon Lukas Podolski

Il-Grupp tal-Istudju Tekniku tal-FIFA għal kull partita ta l-unur tal-Plejer tal-Partita għal plejer partikulari. Andrea Pirlo tal-Italja rebaħ l-iktar numru ta' unuri tal-Plejer tal-Partita; total ta' tlieta. Miroslav Klose, Agustin Delgado, Arjen Robben, Zé Roberto, Alexander Frei, Michael Ballack, u Patrick Vieira kolla rċevew żewġ unuri.
 Kontroversja 
Fl-10 ta 'Lulju 2006, minkejja il-ġest vjolenti kontra Materazzi u l-insult lejn ir-referee Jorge Larrionda matul is-semi-finali mal-Portugall, Zidane kien elett "l-aħjar plejer tad-Dinja".

 Tim All Star 

It-Tim All Star hi skwadra tat-23 plejer li l-aktar impressjonaw matul it-Tazza tad-Dinja 2006, kif ġew magħżula mill-Grupp tal-Istudju Tekniku tal-FIFA. It-tim finali ġie magħżul minn aktar minn 50 plejer nominat, u ġie magħżul skont il-prestazzjonijiet individwali mit-tieni rawnd 'il quddiem.

GowlkipersDifensuriMidfildersAttakkanti Gianluigi Buffon
 Jens Lehmann
 Ricardo Roberto Ayala
 John Terry
 Lilian Thuram
 Philipp Lahm
 Fabio Cannavaro
 Gianluca Zambrotta
 Ricardo Carvalho Zé Roberto
 Patrick Vieira
 Zinedine Zidane
 Michael Ballack
 Andrea Pirlo
 Gennaro Gattuso
 Francesco Totti
 Luís Figo
 Maniche Hernán Crespo
 Thierry Henry
 Miroslav Klose
 Luca Toni

 L-aqwa skorers 

Miroslav Klose kien l-aqwa skorer tal-kampjonat u rċieva ż-Żarbuna tad-Deheb wara li skorja 5 gowls fit-Tazza tad-Dinja. Dan kien l-iżgħar numru ta' gowls skurjati mill-aqwa skorer tal-kampjonat tat-Tazza tad-Dinja minn meta sitt plejers spiċċaw b'total ta' erba' gowls fit-Tazza tad-Dinja 1962. Matul din l-edizzjoni 149 gowl ġew skurjati (erba' minnhom kien awtogowls).

5 gowls
  Miroslav Klose

3 gowls 
  Hernán Crespo
  Maxi Rodríguez
  Ronaldo
  Thierry Henry
  Zinedine Zidane
  Lukas Podolski
  Fernando Torres
  David Villa

2 gowls 
  Tim Cahill
  Adriano
  Paulo Wanchope
  Aruna Dindane
  Tomáš Rosický
  Agustín Delgado
  Carlos Tenorio
  Steven Gerrard
  Patrick Vieira
  Bastian Schweinsteiger
  Marco Materazzi
  Luca Toni
  Omar Bravo
  Bartosz Bosacki
  Maniche
  Alexander Frei
  Andriy Shevchenko

gowl 
  Flávio
  Roberto Ayala
  Esteban Cambiasso
  Lionel Messi
  Javier Saviola
  Carlos Tévez
  John Aloisi
  Harry Kewell

  Craig Moore
  Fred 
  Gilberto
  Juninho
  Kaká
  Zé Roberto
  Rónald Gómez
  Didier Drogba
  Bonaventure Kalou
  Bakary Koné 
  Niko Kovač
  Darijo Srna 
  Jan Koller 
  Iván Kaviedes
  David Beckham
  Joe Cole
  Peter Crouch
  Franck Ribéry
  Torsten Frings
  Philipp Lahm
  Oliver Neuville
  Stephen Appiah
  Haminu Dramani
  Asamoah Gyan
  Sulley Ali Muntari
  Sohrab Bakhtiarizadeh
  Yahya Golmohammadi 
  Alessandro Del Piero
  Alberto Gilardino
  Fabio Grosso
  Vincenzo Iaquinta
  Filippo Inzaghi
  Andrea Pirlo
  Francesco Totti
  Gianluca Zambrotta
  Shunsuke Nakamura
  Keiji Tamada
  Ahn Jung-Hwan
  Lee Chun-Soo

  Park Ji-Sung 
  Francisco Fonseca
  Rafael Márquez
  Sinha
  Ruud van Nistelrooy
  Robin van Persie
  Arjen Robben
  Nelson Cuevas
  Deco
  Nuno Gomes
  Pauleta
  Cristiano Ronaldo
  Simão
  Sami Al-Jaber
  Yasser Al-Qahtani
  Saša Ilić
  Nikola Žigić
  Xabi Alonso
  Juanito
  Raúl
  Marcus Allbäck
  Henrik Larsson
  Fredrik Ljungberg
  Tranquillo Barnetta
  Philippe Senderos
  Mohamed Kader
  Radhi Jaïdi
  Ziad Jaziri
  Jaouhar Mnari
  Clint Dempsey
  Maksym Kalynychenko
  Sergiy Rebrov
  Andriy Rusol

Awtogowls
  Cristian Zaccardo (għall-Istati Uniti)
  Carlos Gamarra (għall-Ingilterra)
  Brent Sancho (għall-Paragwaj)
  Petit (għall-Ġermanja)

 Referenzi 

 Ħoloq esterni 

 Sit uffiċjali tat-Tazza tad-Dinja 2006
 Kumitat organizzattiv
 Arkivji tal-fażi finali fuq RSSSF


2006
Kategorija:Futbol fil-Ġermanja